
Д О К Л А Д Н А     З А П И С К А

От Шинаси Мехмед Сюлейман – Кмет на община Кирково,
обл. Кърджали

ОТНОСНО: Вземане на решение за създаване на Съвет по въпросите на социалните услуги  в община Кирково.
ДАМИ И ГОСПОДА ОБЩИНСКИ СЪВЕТНИЦИ,

В изпълнение на разпоредбите на ЗСУ, съгласно чл. 27 от ЗСУ, във всяка община следва да се създаде Съвет по въпросите на социалните услуги, който:

1. подпомага извършването на анализ на потребностите от социални услуги на общинско ниво и анализ на състоянието и ефективността на социалните услуги, които се предоставят на територията на общината;

2. разработва предложения за подобряване на качеството и ефективността на социалните услуги, които се предоставят на територията на общината;

3. изпълнява и други функции, възложени от общинския съвет.

Съгласно разпоредбите на чл. 26 от ЗСУ, общинската политика в областта на социалните услуги се осъществява в сътрудничество със:

1. органите на местното самоуправление на другите общини в областта;

2. областната администрация;

3. териториални структури на Министерството на труда и социалната политика, Министерството на здравеопазването, Министерството на образованието и науката, Министерството на вътрешните работи и други държавни органи;

4. частни доставчици на социални услуги на територията на общината и областта;

5. юридически лица с нестопанска цел за общественополезна дейност;

6. лицата, ползващи социални услуги;

7. висши училища, обучаващи социални работници на територията на общината и областта.

С оглед гореизложеното и в съответствие с разпоредбите на чл. 26 и чл. 27 от ЗСУ е необходимо Общински съвет Кирково да вземе решение, с което да създаде Съвет по въпросите на социалните услуги в община Кирково и да определи състава му с представители на институциите изброени в чл. 26, които са приложими за Община Кирково.

На основание чл. 17, ал. 1, т. 7, чл. 21, ал. 2 от Закона за местното самоуправление и местната администрация и във връзка с чл. 26 и чл. 27, ал. 3 от Закона за социалните услуги, предлагам Общински съвет Кирково да вземе следното

Р Е Ш Е Н И Е:

Общински съвет Кирково, създава Съвет по въпросите на социалните услуги в община Кирково в следния състав:

Председател: Заместник кмет на община Кирково 

Членове:
1. Представител на РУО – Кърджали;

2. Представител на РЗИ – Кърджали;

3. Представител/и на Общински съвет Кирково;

4. Представител на дирекция „Социално подпомагане” -  гр. Кирково;

5. Представител на РУ – Кирково;

6. Представител на отдел „Образование, култура, здравеопазване, социални дейности, спорт и туризъм“ при Общинска администрация – Кирково;

7. Потребител на социална услуга.

ВД/ЛК



КМЕТ НА ОБЩИНА:_____________________

                                                                                  
    
      /Шинаси Сюлейман/

